paragraph_text: Harku (perz. خارکو) je otok smješten u Perzijskom zaljevu odnosno iranskoj Bušeherskoj pokrajini. Otok je izrazito izdužen i proteže se duljinom od 6 km u smjeru sjeveroistok-jugozapad, prosječne je širine oko 600 m, a površina mu iznosi približno 4,2 km². Položen je 3,5 km sjeverno od susjednog otoka Harka, dok je od kopna udaljen oko 30 km. Nije naseljen, iako na sjevernom dijelu postoji više vojnih objekata. Harku obiluje florom i faunom zbog čega se je većim dijelom ekološka zaštićena zona.